

Lietuvos Respublikos Vyriausybė

**nutarimas**

**dėl LIETUVOS RESPUBLIKOS VYRIAUSYBĖS 2018 m. balandžio 18 d. nutarimo nr. 364 „DĖL ĮGALIOJIMŲ ĮGYVENDINANT LIETUVOS RESPUBLIKOS METROLOGIJOS ĮSTATYMĄ SUTEIKIMO“ pakeitimo**

2020 m. sausio 15 d. Nr. 26

Vilnius

Lietuvos Respublikos Vyriausybė nutaria:

1. Pakeisti Lietuvos Respublikos Vyriausybės 2018 m. balandžio 18 d. nutarimą Nr. 364 „Dėl įgaliojimų įgyvendinant Lietuvos Respublikos metrologijos įstatymą suteikimo“:

1.1. Pakeisti preambulę ir ją išdėstyti taip:

„Vadovaudamasi Lietuvos Respublikos metrologijos įstatymo 2 straipsnio 32 dalimi, 3 straipsnio 2 dalimi, 9 straipsnio 3 dalimi, 11 straipsnio 3 ir 4 punktais, 18 straipsnio 3 dalimi, 19 straipsnio 9 dalimi, 27 straipsnio 1, 3, 4 ir 11 dalimis, 28 straipsnio 1, 2, 4 ir 5 dalimis, 29 ir 30 straipsniais, 33 straipsnio 5 ir 7–9 dalimis, 34 straipsniu, 36 straipsnio 1, 5–8, 10, 11, 16 ir 17 dalimis ir 38 straipsnio 2 dalimi, Lietuvos Respublikos Vyriausybė  n u t a r i a:“.

1.2. Pakeisti 1.1.6 papunktį ir jį išdėstyti taip:

„1.1.6. suderinus su Lietuvos Respublikos ekonomikos ir inovacijų ministerija, tvirtinti matavimo priemonių patikros metodikas ir koordinuoti su matavimo priemonių patikros metodikų rengimu susijusią veiklą;“.

1.3. Papildyti 1.1.7 papunkčiu:

„1.1.7. atlikti funkcijas, nustatytas Metrologijos įstatymo 33 straipsnio 5 ir 7–9 dalyse, 34 straipsnyje, 36 straipsnio 1, 5–8, 10, 11 ir 16 dalyse ir 38 straipsnio 2 dalyje;“.

1.4.Papildyti 1.1.8 papunkčiu:

„1.1.8. patvirtinti metrologijos srities teisės aktų pažeidimo protokolo formą ir šio protokolo surašymo taisykles;“.

2. Šis nutarimas, išskyrus šio nutarimo 1.2 ir 1.4 papunkčius, įsigalioja 2020 m. gegužės 1 d.

Ministras Pirmininkas Saulius Skvernelis

Energetikos ministras, laikinai einantis

ekonomikos ir inovacijų ministro pareigas Žygimantas Vaičiūnas